**BRALNA PLAŽA**

V petek je pouk pri slovenščini potekal malo drugače. V šolo smo si prinesli brisače, da bi zunaj pred šolo uživali v toplem soncu in brali knjige. A nismo imeli sreče, saj je malo pred tem deževalo. Zaradi dežja smo morali na brisačah sedeti na klopeh. Bilo je malo hladno, zato smo se toplo oblekli. Knjiga mi je bila zanimiva. Tako je potekala ta ura slovenščine.

**Anja Pišek, 6. b**

V petek, 6. septembra, smo pri uri slovenščine z učiteljico odšli ven. S seboj smo imeli brisačo in knjigo, ki smo si jo izposodili v knjižnici. Zunaj je bilo malo mokro, ampak smo sedeli na klopeh z brisačo. Izbrala sem si knjigo Druščina iz 6. b. Knjiga ima veliko poglavij in nekatera so bila čudna in smešna. Ponekod se prepirajo in pogovarjajo o čudnih stvareh. Knjige do konca še nisem prebrala. Knjiga mi je bila zanimiva in všeč mi je bilo, da smo imeli bralno plažo.

**Tiana Lendero, 6. b**

Bralna plaža se mi je zdela zelo zanimiva, saj smo si v knjižnici izbrali knjige, ki smo si jih sami želeli in so nam bile zanimive. Pri uri slovenščine smo potrebovali knjigo in brisačo. Ko smo prišli ven, smo si brisače razgrnili po klopeh. Pričeli smo z branjem. Po končanem branju smo odšli nazaj v šolo. Ta ura slovenščine mi je bila zelo všeč. Upam, da bo še več bralnih plaž.

**Zala Hosnar, 6. b**

Bralna plaža mi je bila zelo všeč, saj smo si lahko izbrali katerokoli knjigo. Moja knjiga mi je bila zelo všeč. Všeč mi je bilo, da smo imeli bralno plažo v naravi. Knjigo sem prebrala do 33. strani. Upam, da se bralna plaža večkrat ponovi.

**Alina Kmetec, 6. b**

Bralno plažo smo imeli v petek po deževnem dnevu. Bralna plaža mi je bila zelo všeč, saj smo vsi iz a- in b- razreda skupaj brali. Bilo mi je všeč in upam, da bomo še kdaj odšli ven na svež zrak delat kaj zanimivega.

**Larisa Ivančič, 6. b**

Bralno plažo smo imeli v petek, 6. 9. 2024. imeli smo jo učenci 6. a in b- razreda. V sredo, dva dni prej, sem si izposodila knjigo z naslovom Kam je izginila Brina, ki jo je napisal Tadej Golob. Komaj sem čakala na petek. Dnevi so minevali in petek je bil že tu. Zjutraj, ko sem prišla v šolo, sem že komaj čakala na bralno plažo. Slovenščino smo imeli drugo šolsko uro in s plažo pričeli ob 9.10. Dobili smo se v avli in odšli ven, kjer so nas že čakali učenci 6. a. Pričeli smo s plažo. Brali smo knjige, vsak je imel svojo. Moja knjiga mi je bila zelo všeč in zanimiva. Sicer je bilo mrzlo, saj je ponoči padal dež, ampak je bilo branje tako zanimivo, da tega sploh nismo občutili. Bilo je zelo zabavno. Ko je bilo ure konec, smo odšli na malico. Tako se je zaključila naša bralna plaža. Upam , da jo bomo še kdaj imeli, saj je bilo zelo zabavno.

**Iva Sraga, 6. b**